**SENSORVEILENDING FOR SPA4307 (H-2018)**

**Informasjon om emne:**

SPA4307 kombinerer studiet av tekst, litteraturkritikk og litteraturhistorie. Pensumtekster kan velges fra hele det spanskspråklige området (Spania og Spansk-Amerika) og fra alle epoker.

**Temaet for SPA4307 H-18**

Kurset handlet om USAs innflytelse på den politiske historien til Bolivia i det 20. århundre, sett gjennom bolivianske historiske romaner.

Studentene har lest historiebøker og historiske romaner som tar for seg dette politiske temaet. Basert på dette utvalget av tekster, gjorde de sine Obligatoriske Aktiviteter og valgte, i dialog med Nelson González Ortega- kursansvarlig, temaet for sine semesteroppgave.

**Semesteroppgavene på SPA4307 skal vurderes etter følgende kriterier:**

a) Kandidaten viser at hen har forstått kursets pensumtekster på spansk og engelsk og kan plassere dem i sin historiske, politiske og litterære kontekst.

b) Kandidaten viser at han har tillegnet seg kunnskap om hovedpunktene i Bolivias politiske, økonomiske og sosiokulturelle historie i det 20. århundre, samt hvordan USA har påvirket dagliglivet i Bolivia økonomisk og politisk.

c) Er i stand til å forstå og uttrykke skriftlig argumenter for og imot det problematiske forholdet mellom Bolivia og USA i det 20. århundre.

d) Kandidaten viser at hen har funnet en relevant problemstilling og evner å svare på og utvikle denne i semesteroppgaven på en klar og nøyaktig måte.